
OPINJONI
Il-Kumitat għal-Libertajiet Ċivili, il-Ġustizzja u l-Intern jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora dan li ġej fil-mozzjoni għal riżoluzzjoni tiegħu:
<RepeatBlock-Dec></RepeatBlock-Dec>
1.	Jinnota li l-baġit operattiv tal-2024 tal-Kontrollur Ewropew għall-Protezzjoni tad-Data (EDPS) ammonta għal EUR 24 329 460, li jirrifletti żieda ta’ 7 % meta mqabbel mal-baġit finali għall-2023; jilqa’ l-fatt li, fl-2024, ir-rata ta’ implimentazzjoni tal-approprjazzjonijiet ta’ impenn mill-EDPS kienet ta’ 96 %;
2.	Jinnota r-rwol akbar tal-EDPS f’diversi atti leġiżlattivi ġodda, inkluż l-Att dwar l-Intelliġenza Artifiċjali, li skontu l-EDPS isir l-awtorità kompetenti għall-istituzzjonijiet, l-organi, l-uffiċċji u l-korpi tal-Unjoni, fejn aktar kompiti ġew iddelegati lill-EDPS; jenfasizza li dawn ir-responsabbiltajiet addizzjonali, delegati mill-koleġiżlaturi, jirrikjedu riżorsi adegwati biex jiġi żgurat li l-EDPS ikun jista’ jissodisfa l-obbligi tiegħu b’mod effettiv;
3.	Jenfasizza r-rwol tal-EDPS biex jissorvelja l-operazzjonijiet tal-ipproċessar tad-data personali tal-istituzzjonijiet, il-korpi u l-organi tal-Unjoni Ewropea (EUIBA); jesprimi tħassib dwar iż-żmien li jieħu l-EDPS biex jittratta l-ilmenti; ifakkar fid-Deċiżjoni tal-Ombudsman Ewropew tas-7 ta’ Novembru 2024 fil-Każ 1888/2023/TM, li fih l-Ombudsman Ewropew ikkonkludiet li sitt snin biex l-EDPS ilesti l-valutazzjoni tiegħu ta’ lment ma jikkostitwixxix perjodu ta’ żmien raġonevoli u li l-approċċ tal-EDPS ikkostitwixxa amministrazzjoni ħażina; jinnota li l-Ombudsman sabet li l-EDPS naqas ukoll milli jżomm lill-ilmentatur infurmat dwar il-progress tal-każ;
4.	Jilqa’ l-fatt li fl-2024, l-EDPS iffinalizza 77 każ ta’ lmenti ammissibbli, li jirrappreżentaw żieda ta’ 33 % meta mqabbla mal-2023; jinnota li mhuwiex ċar meta tressqu dawn l-ilmenti, għalhekk jistieden lill-EDPS itejjeb it-trasparenza proċedurali u jippubblika data dwar l-għadd ta’ lmenti ammissibbli riċevuti kull sena, iż-żmien medju meħud biex jiġu investigati u riżolti, u r-raġunijiet għal dewmien sinifikanti; iħeġġeġ lill-EDPS jirrifletti dwar il-KPIs tiegħu u jiżgura li dawn ikopru t-trattament tal-ilmenti kif ukoll jistabbilixxu miri għat-trattament tal-ilmenti u l-inkjesti, b’mod simili għall-prattika tal-Ombudsman Ewropew;
5.	Jilqa’ t-tnaqqis fil-kostijiet tal-missjonijiet tal-persunal tal-EDPS u fl-għadd ta’ missjonijiet tal-persunal minn 246 fl-2023 għal 218 fl-2024; jistieden lill-EDPS ikompli jivvaluta jekk ir-riżorsi minfuqa fuq il-missjonijiet humiex qed jintużaw b’mod xieraq u jikkontribwixxux għall-protezzjoni tad-data personali fl-EUIBA; jinnota li fl-2024 l-EDPS involva ruħu f’għadd ta’ avvenimenti, inklużi avvenimenti kummerċjali u li, f’konformità mal-politika ta’ involviment tat-taħdit tal-EDPS, l-EDPS “normalment jistenna li l-organizzaturi jkopru l-ispejjeż tal-ivvjaġġar u tal-akkomodazzjoni”; jesprimi tħassib rigward il-fatt li l-EDPS għadu ma jipprovdix informazzjoni dwar l-għadd ta’ missjonijiet iffinanzjati mill-organizzaturi jew minn partijiet terzi oħra, u b’hekk inaqqas it-trasparenza fir-rigward tal-ispejjeż tal-missjonijiet tal-EDPS; iħeġġeġ bil-qawwa lill-EDPS itejjeb il-politiki u l-prattiki tiegħu rigward it-trasparenza tal-ispejjeż tal-missjonijiet;

6.	Jinnota li fl-2024, l-EDPS ikkonkluda investigazzjoni waħda, meta mqabbel mal-ebda investigazzjoni konkluża fl-2023, ħareġ 25 opinjoni, tnaqqis meta mqabbel ma’ 54 opinjoni maħruġa fl-2023, u wettaq tliet awditi, tnaqqis meta mqabbel ma’ ħames awditi fl-2023; iħeġġeġ lill-EDPS jagħmel distinzjoni ċara bejn l-awditi reali u ż-żjarat fil-KPI tiegħu.

ANNESS: DIKJARAZZJONI TAL-KONTRIBUT
<FootprintIntro>F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal opinjoni tiddikjara li fl-opinjoni tagħha inkludiet kontribut dwar kwistjonijiet li għandhom x’jaqsmu mas-suġġett tal-fajl li rċeviet, għat-tħejjija tal-opinjoni, sal-adozzjoni tagħha fil-kumitat, mingħand ir-rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:1] li ġejjin, jew mingħand ir-rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li ġejjin:</FootprintIntro> [1:  Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza

Il-lista ta’ hawn fuq hija mfassla taħt ir-responsabbiltà esklużiva tar-rapporteur għal opinjoni.

